Il-Prim Ministru u Mexxej tal-Partit Laburista Joseph Muscat qal li nies qed jaraw li l-Gvern qed jagħmel id-differenza. Waqt attività politika fil-Gżira Dr Muscat qali dan il-Gvern qed jaħdem bi pjan u b’enerġija u din l-enerġija se tibqa’ hemm biex inbiddlu d-direzzjoni tal-pajjiż. Il-Prim Ministru tkellem fit-tul dwar il-qasam tas-saħħa u sosnta li għad  fadal ħafna xi jsir. Qal li għalkemm hemm sptar ġdid dan għadu bi problemi qodma, fosthom il-problema ta’ nuqqas ta’ spazju li kienet diġa preżenti f’San Luqa. Dr Muscat qal li fl-ewwel sena tpoġġew il-pedamenti waqt li semma’ kif beda bil-mizura tal-MRI, għax kien hemm ħafna persuni li ilhom jistennew. Huwa semma li permezz tat- Twilight Services bdew isiru MRI’s f’ħinijiet mhux konvenzjonali biex tibqa’ titnaqqas il-lista ta’ stennija. Joseph Muscat qal li permezz tal-ftehim tal-lum il- waiting time nieżel minn sentejn għal xhur biex isir MRI u dan filwaqt li bdew jiġu indirizzati waiting lists oħra bħal dawk tal-kataretti, stqarr il-Prim Ministru. Dwar il-qasam tal-Ġustizzja i l-Mexxej Laburista qal li sibna sistema li baqgħet ankrata mal-passat, u llum qed inċaqalqu b’mod li n-nies qed jaraw id-differnza fil-ħajja tagħhom, fejn qed tiddaħħal aktar serjetà u qed jinqata’ t-telf taż-żmien. Il-Gvern preċedenti seta’ għamel dan kollu, qal Dr Muscat iżda qal li m’għamlux għax din hija kwistjoni ta’ rieda politika. “Dik hija d-differenza…. nemmen li f’sena waħda biss għamilna ħafna aktar affarijiet milli għamel ħaddieħor f’25 sena sħaħ,” kompla l-Mexxej Laburista. Dwar il-Liġi tal-Finanzjament tal-Partiti, il-Mexxej Laburista qal li din hija liġi importanti u li ilha biex tidħol żmien, flimkien ma’ liġijiet oħra li daħħlu aktar serjetà anke għal min irid jinvesti f’pajjiżna. €400,000 investiment fiż-żgħażagħ u mhux fil-ħela Dr Muscat irrefera għall-Iniżjattiva taċ-Child Care centres u qal li din hija prova li dak li nwiegħdu inwettquh. Huwa qal ukoll li mhux biss se jingħata stipendju lil dawk li ser jirrepetu sena fl-Università, iżda b’ €400,000 oħra se jingħata lil oħrajn. “€400,000 ninvestihom fiż-żgħażagħ u mhux fil-ħela”, qal Dr Muscat. L-istess fuq iċ-Childcare fejn qal li offrew din l-iniżjattiva lil dawk li jridu jkomplu jistudjaw biex aktar nies joħorġu jaħdmu. F’sena waħda qal li d-defiċit naqas minn 3.3% għal 2.8%, u din se tagħti kuraġġ. Il-kwistjoni qal il-Prim Ministru hija kif tnaqqas id-defiċit, u dan tagħmlu mhux billi żżid it-taxxi waqt li stqarr li l-baġits li ġejjin se jkunu tajbin ukoll.